
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση τροπ/σης εγκεκριμένου σχεδίου πόλεως Ματαράγκας στη 
θέση «Ξουργέικα» του Νομού Αιτωλίας και Ακαρνανίας. ... 1 
Καθορισμός ορίων, όρων και περιορισμών δόμησης στον οικισμό 

«ΒΑΛΤΟΤΔΙ» του Ν. Κιλκίς. 2 

Καθορισμός ορίων, όρων και περιορισμών δόμησης του οικισμού 
ΚΟΧΕ1ΛΟΤ ΑΝΔΡΟΥ Ν. Κυκλάδων. 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. οικ/3766 (1) 


Έγκριση τροπ/σης εγκεκριμένου σχεδίου πόλεως Ματαράγκας στη 
θέση «Ξουργέικα» του Νομού Αιτωλίας και Ακαρνανίας. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

. I. Τις διατάξεις του 3200/55 «Περί Διοικητικής αποκεντρώ- 
σεως». 

2. Τις διατάξεις του από 20.6.55 Π.Δ/τος «Περί εξαιρέσεως από 
της κατά την παρ. 1 του Ν. 3200/55 αρμοδιότητος του ΥΠ.Λ.Ε.». 

3. Τις διατάξεις του 863/70 Β.Δ/τος «περί διαρθώσεωξ του Υπ. 
Συγ/νιών και Δημ. Έργων, όπως τούτο τροποποιήθηκε διά του αρ. 
572/67 Β.Δ.». 

4. Τις διατάξεις του 532/70 Ν.Δ. «περί διοικητικής αποκεντρώ- 
σεως». 

5. Τις διατάξεις του 712/70 Β.Δ. όπως τροποποιήθηκε και συμπλη¬ 
ρώθηκε με τα 677/71 και 198/72 Β.Δ/τα. 


6. Την Λ. 7/16/11/7,10.70 κοινή απόφαση των Υπουργών «περί 
οργανώσεως των περιφερειακών Υπηρεσιών του ΥΠ.Δ.Ε. 

7. Την Λ 9/1-8/9.8.71 κοινή εγκύκλιο των Πρωθυπουργού, Αντι¬ 
προέδρου και Υπουργού των Εσωτερικών «περί οργανώσεως των Νο¬ 
μαρχιών». 

8. Την υπ’ αριθ. 2.4712/124Β/21.6.1982 κοινή απόφαση Υπουρ¬ 
γών Προεδρίας Κυβερνήσεως και Χ.Ο.Π. 

9. Π.Δ. 183/86 περί έγκρισης τροποποιήσεων και καθορισμό όρων 
και περιορισμών δόμησης από τους Νομάρχες. 

10. Τιςδ/ξειςτου από 17.7.1923 Π.Δ/τος περί σχεδίων πόλεων. 

11. Το Β.Δ. της 9.11.1950 που εγκρίθηκε το ρυμοτομικό σχέδιο 
Κοινότητας Ματαράγκας. 

12. Τις 4/87 και 18/87 αποφάσεις Κ.Σ. Ματαράγκας όπου συμ¬ 
φωνεί με την προτεινόμενη τροποποίηση. 

13. Την 1795/1.7.87 εισήγηση του Τμήματος Πολεοδομίας. 

14. Την 5277/85 απόφαση Νομάρχη που απέρριπτε την τροποποί¬ 
ηση διά να εξετααθεί συνολικά η τροποποίηση στην περιοχή. 

15. Τα νέα τοπογραφικά που υπεβλήθησαν από τον Μηχ/κό Ανδρέα 
Πίσιο. 

16. Τη σύμφωνη γνωμοδότηση του συμβουλίου ΧΟΠ, όπως διατυ¬ 
πώθηκε στο 12/87 (θέμα 10) πρακτικό αυτού, αποφασίζουμε: 

Εγκρίνουμε την τροποποίηση του εγκεκριμένου σχεδίου πόλεως Μα¬ 
ταράγκας στη θέση Ξουργεεϊκα όπως προτείνεται στα τοπ/κά διαγράμ¬ 
ματα του Μηχ/κού Ανδρέα Πίσιου, που είναι αναπόσπαστο μέρος της 
απόφασης αυτής. 

Μεσολόγγι, 16 Σεπτεμβρίου 1987 
Ο Νομάρχης 

ΓΙΩΡΓΟΣ ΠΑΠΑΙΩΑΝΝΟΥ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΡΣ (ΤΕΥΧΟΣ ΤΕΤΑΡΤΟ) 


Αριθ. οικ. Ε.Π.Α. 215 (2) 

Καθορισμός ορίων, όρων και περιορισμών δόμησης στον οικισμό «ΒΑΛ- 
ΤΟΥΔΙ» του Ν. Κιλκίς. 

Ο ΝΟΜΑΡΧΗΣ ΚΙΛΚΙΣ 
’ Εχοντας υπόψη: 

1. Τις διατάξεις του από 24.4.1985 Π.Δ. (ΦΕΚ 181Δ/3.5.85) 
«περί τρόπου καθορισμού ορίων οικισμών της Χώρας, κατηγορίες αυ¬ 
τών και καθορισμός όρων και περιορισμών δόμησης», όπως τροποποιή¬ 
θηκε και συμπληρώθηκε με το Π.Δ/γμα της 14.2.87 (ΦΕΚ 133Δ/ 
23.2.87). 

2. Τις προτάσεις των ιδιωτών μελετητών Μηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων, που αφορούν στον προσδιορισμό των ορίων του υπόψη οι¬ 
κισμού. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του πρώην ΐ.Χ.Ο.Π. και τώρα 
ΐ.ΠΕ.ΧΩ.Δ.Ε. 

4. Την με αρ. Ε.Π.Α, 41/27.3.85 απόφασή μας για την κατηγοριο» 
ποίηση των οικισμών του Ν. Κιλκίς που έχουν πληθυσμό μέχρι 2.000 
κατοίκους, με την οποία ο οικισμός έχει χαρακτηρισθεί ως αδιάφορος, 
διάσπαρτος, στάσιμος, μικρός. 

5. Τα πληθυσμιακά στοιχεία της τελευταίας απογραφής του Κράτους 
της ΕΣΪΕ. 

6. Την με αρ. 10/21.8.87 γνωμοδότηση - πρακτικό του Συμβου¬ 
λίου ΠΕ.ΧΩ.Δ.Ε. (ΣΧΟΠ) του Νομού. 

7. Την με αρ. 18/1985 απόφαση του Κοινοτικού Συμβουλίου της 
Κοινότητας Βαφιοχωρίου. 

8. Τον Α.Ν. 314/1968 «Περί παροχής εις τον Υπουργό Β. Ελλάδος 
και τους Νομάρχας, αρμοδιότητας επί θεμάτων εγκρίσεως, επεκτάσεως 
ή τροποποιήσεως σχεδίων πόλεων και κωμών» όπως τροποποιήθηκε 
και συμπληρώθηκε με το Ν.Δ. 1018/1971, αποφασίζουμε: 


1. Καθορίζουμε τα'όρια του οικισμού «ΒΑΛΤΟΥΔ1» του Ν. Κιλκίς, 
όπως αυτά φαίνονται στο συνοδευτικό της παρούσας σχεδιάγραμμα σε 
κλίμ. 1:5000, που αποτελεί αναπόσπαστο τμήμα αυτής και συντά¬ 
χθηκε βάσει στοιχείων χάρτη και επιτόπου ελέγχου. 

2. Καθορίζουμε τους ακόλουθους γενικούς και ειδικούς όρους και πε¬ 
ριορισμούς δόμησης. 

Α. Γενικοί όροι δόμησης: 

2.1.1. Αρτιότητα γηπέδων. 

- Για την περιοχή εντός του ορίου, όπως καθορίζεται με το παρα¬ 
πάνω Π.Δ., αρτιότητα γηπέδου 2.000 τ.μ. με πρόσωπο 26.00 μ. (πε- 
ριοχή Α). 

Κατά παρέκκλιση εντός των ορίων του οικισμού θεωρούνται άρτια τα 
γήπεδα με όποιο εμβαδό και πρόσωπο είχαν στις 3.5.1985, ημέρα δη¬ 
μοσίευσης του από 24.4.1985 Π.Δ/τος. 

Β. Ειδικοί όροι δόμησης: 

2.2. Για τον οικισμό «ΒΑΛΤΟΥΔΙ» της ομάδας 5 Βαθμού Προστα¬ 
σίας Β3, τους ειδικούς όρους δόμησης που αναγράφονται στην καρτέλα 
που συνοδεύει την παρούσα. 

Κατά τα λοιπά ισχύουν τα οριζόμενα στο Π. Δ/γμα της 24.4.1985 
όπως τροποποιήθηκε και συμπληρώθηκε με το Π.Δ. της 14.2.87. 

Για κάθε αμφισβήτηση που ανακύπτει από την εφαρμογή της παρού¬ 
σας, αποφασίζει ο Νομάρχης μετά από γνώμη του Συμβουλίου ΠΕ.- 
ΧΩ.Δ.Ε. (ΣΧΟΠ) του Νομού. 

Η παρούσα απόφαση, το σχεδιάγραμμα οριοθέτησης του οικισμού 
που τη συνοδεύει, το δελτίο αρχιτεκτονικής αναγνώρισης του οικισμού, 
όπως αυτά έχουν θεωρηθεί από τον Προϊστάμενο του Τ.Π.Π.Ε Κιλκίς, 
να δημοσιευθούν στην Εφημερίδα της Κυβερνήσεως. 

Κιλκίς, 10 Σεπτεμβρίου 1987 
Ο Νομάρχης 

ΓΙΑΝΝΗΣ ΑΓΓΕΛΟΠΟΥΛΟΣ 


ΟΙΚΙΣΜΟ* ΒΑΛΤΟν.ιι 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΟΣ (ΤΕΥΧΟΣ ΤΕΤΑΡΤΟ) 


10295 


















































10296 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 

Αριθ. Τ.Π. οιχ. 5084 (3) 

Καθορισμός ορίων, όρων και περιορισμών δόμησης του οικισμού ΚΟΧΕΙ- 
ΛΟΥ ΑΝΔΡΟΥ Ν. Κυκλάδων, και κατηγορία αυτού. 

Η ΝΟΜΑΡΧΗΣ ΚΥΚΛΑΔΩΝ 
' Εχοντας υπόψη: 

1. Τις διατάξεις του από 24.4.85 Π.Δ. (ΦΕΚ 181 Δ/3.5.1985) «περί 
τρόπου καθορισμού ορίων οικισμού της Χώρας, κατηγορίες αυτών και κα¬ 
θορισμός όρων και περιορισμών δόμησης». 

2. Τις προτάσεις των ιδιωτών μελετητών μηχ/κών, στους οποίους ανα¬ 
τέθηκε σχετική μελέτη στα πλαίσια του προγράμματος των ανοικτών πό¬ 
λεων, που αφορούν στον προσδιοριμό των ορίων των υπόψη οικισμών. 

3. Τα δελτία αρχιτεκτονικής αναγνώρισης των οικισμών που συμπληρώ¬ 
θηκαν από τους προαναφερόμενους μελετητές κατά τις υποδείξεις των σχε¬ 
τικών προδιαγραφών του ΥΧΟΠ. 

4. Τα πληθυσμιακά στοιχεία της τελευταίας απογραφής του Κράτους 
της ΕΣΥΕ. 

5. Την υπ’ αριθ. 38/2.4.87 γνωμοδότηση του Συμβουλίου ΧΟΠ του 
Νομού. 

6. Την υπ’ αριθ. 32/86 απόφαση του Κοινοτικού Συμβουλίου. 

7. Τις ενστάσεις των ενδιαφερομένων, αποφασίζουμε: 

1. Κατατάσσουμε τον οικισμό στην κατηγορία: 

Αξιόλογος, φθίνων, συνεκτικός, μικρός. 

2. Καθορίζουμε τα όρια του οικισμού Κοχείλου Άνδρου, όπως αυτά φαί¬ 
νονται στη συνοδευτική αεροφωτογραφία της παρούσας απόφασης με κλί¬ 
μακα 1/2.500 περίπου που αποτελεί αναπόσπαστο μέρος της απόφασης 
αυτής και συντάχθηκε βάσει στοιχείων μελετών και επιτόπου ελέγχου. 

3. Καθορίζουμε τους ακόλουθους γενικούς και ειδικούς όρους και περιο¬ 
ρισμούς δόμησης. 

Α. Γενικοί όροι δόμησης. 

1. Εντός των ορίων των οικισμών ισχύουν οι γενικοί όροι δόμησης που 
προβλέπονται από το Π.Δ. ΦΕΚ 181 Δ/3.5.1985 καθορίζεται αρτιότητα: 

Για όλο τον οικισμό 600,00 πλην των ιδιοκτησιών που έχουν πρόσωπο 
στην επαρχιακή οδό Χώρας - Όρμου Κορθίου για τις οποίες καθορίζεται 
αρτιότητα 2.000 μ 2 . 

2. Κατά παρέκκλιση εντός των ορίων των οικισμών θεωρούνται άρτια τα 
οικόπεδα με όποιο εμβαδόν είχαν στις 3.5.1985 ημέρα δημοσίευσης του 
από 24.4.1985 Π. Δ/τος. 

Β. Ειδικοί όροι δόμησης. 

Β1) Διάταξη ορίων. 

α) Ο ΜΕΓΙΣΤΟΣ ενιαίος επιτρεπόμενος οικοδομικός όγκος κτιρίου δεν 
δύναται να υπερβαίνει τα 800 μ 5 (υπέρ τη στάθμη του φυσικού εδάφους) 
έστω και αν το ενιαίο λειτουργικά κτίριο έχει όγκο μεγαλύτερο του παρα¬ 
πάνω καθοριζόμενου. 

Εις περίπτωση κτιρίου με όγκο μεγαλύτερου των οκτακόσιων (800) μ 3 
επιβάλλεται η υποδιαίρεση του όγκου τούτου. Οι τμηματικοί όγκοι του 
ενιαίου κτιρίου πρέπει να διαχωρίζονται είτε ως προς το ύψος (διαφορά 
στάθμης) είτε ως προς τις κατόψεις (μετάθεση κατόψεων τουλάχιστον κατά 
ένα και μισό μέτρο (1,50) κατά τήν μία ή άλλη κύρια διεύθυνση. 

Β) Το μέγιστο συνεχές και ενιαίο τμήμα όψεως του κτιρίου δεν δύναται να 
υπερβαίνει τα 12 μέτρα μήκους. Σε περίπτωση μεγαλύτερου μήκους πρόσο¬ 
ψης, αυτή πρέπει να διαιρείται μορφολογικά σε περισσότερα τμήματα, έστω 
και αν αφορά, ενιαίο λειτουργικά κτίριο. 

Β2) ΣΤΕΓΑΣΗ ΚΤΙΡΙΩΝ 

- Τρόπος: Κεραμοσκεπή. Κατ’ εξαίρεση σε ισόγεια κτίσματα και εφ’ 
όσον δεν εξαντλεί ο σ.δ. στο ισόγειο, επιτρέπεται η κατασκευή σώματος. 

- Υλικό: ΜΠΕΤΟΝ ή παραδοσιακοί τρόποι (τράβες - πέτσωμα). 

- Χρώμα: ΛΕΥΚΟ. 

Το στηθαίο του δώματος πρέπει να διαμορφώνεται κατά τα παραδοσιακά 
πρότυπα (σαμάρι), συμπαγές και πλάτους 0,40 έώς 0,60 του μέτρου και 
ύψους 0,30 του μέτρου. 

Μπορεί να ξεπεράσει το παραπάνω ύψος για την οπτική κάλυψη ηλιακού 
συλλέκτη και τούτο μετά από έγκριση της ΕΠΑΕ. Σε καμία περίπτωση δεν 
θα ξεπερνά τα 0,70 του μέτρου. 

Β3) ΕΞΩΣΤΕΣ 

α) Επιτρέπεται η κατασκευή ανοιχτών εξωστών με μέγιστο πλάτος 1,00 
μ. Το μήκος των εξωστών ορίζεται σε 2,00 μ. μέγιστον. 

- Η μέγιστη απόσταση μεταξύ δύο διαδοχικών εξωστών ορίζεται εις 
2,00 μέτρα. Αποκλείεται η κατασκευή εξωστών σε απόσταση μικρότερη 
του 1,00 μέτρου από τις ακμές των όψεων του κτιρίου. 

- Η κατώτερη δε επιφάνεια οιουδήποτε δομικού στοιχείου του εξώστη 
πρέπει να βρίσκεται το λιγότερο 2,40 μ. από τη στάθμη του διαμορφωμένου 
εδάφους. 

- Αποκλείονται οι γωνιακοί ακάλυπτοι εξώστες. 


Β4) ΚΛΙΜΑΚΕΣ 

Επιτρέπεται η κατασκευή ανοικτών κλιμάκων. Οι κλίμακες αυτές πρέπει 
να κατασκευάζονται υποχρεωτικά συμπαγείς και πρέπει να τοποθετούνται 
παράλληλα (όχι κάθετοι ή υπό γωνία) προς το-σώμα του κτιρίου. 

Β5) ΣΤΗΘΑΙΑ - ΚΙΓΚΛΙΔΩΜΑΤΑ 

α) Τα στηθαία των κλιμάκων και των βεραντών σε εσοχή κατασκευάζο¬ 
νται αποκλειστικά συμπαγή ή ξύλινα με κουπαστή και ορθοστάτες απλής 
ορθογωνικής διατομής. 

β) Τα στηθαία των ανοιχτών εξωστών κατασκευάζονται αποκλειστικά 
από ξύλινα κιγκλιδώματα (τα μεταλλικά παραδοσιακά κιγκλιδώματα επι¬ 
τρέπονται εφ’ όσον συναντώνται στον οικισμό και μετά από έγκριση της 
, ΕΠΑΕ). 

Β6) ΑΝΟΙΓΜΑΤΑ (Εξωτερικά) 

- Το άθροισμα των επιφανειών των ανοιγμάτων πάσης φύσεως δεν πρέ¬ 
πει να υπερβαίνει το 20%. 

- Τα ανοίγματα στις όψεις του κτιρίου οφείλουν να υπακούουν στην ανα¬ 
λογία ύψους προς πλάτος. 

1,5/1 ή 2/1 για τα παράθυρα και 2/1 έως 2,5/1 για τις μονόφυλλους 
θύρες και 1,5/1 για τις δίφυλλους (μέγιστο άνοιγμα 1,20). 

- Τα παραπάνω ποσοστά είναι ενδεικτικά και μετατρέπονται μετά από 
έγκριση της ΕΠΑΕ όταν προτείνονται βιοκλιματικές λύσεις. 

- Η απόσταση μεταξύ των δύο διαδοχικών ανοιγμάτων κατά την οριζό¬ 
ντια έννοια ορίζεται σε 0,50 μ. το ελάχιστο. 

Β7) ΚΟΥΦΩΜΑΤΑ (ΕΞΩΤΕΡΙΚΑ) 

- Υλικό: Ξύλο. 

- Τύπος: Ταμπλαδωτά, καρφωτά (σανιδωτά) ή περσιδωτά (μετά από 
έγκριση της ΕΠΑΕ. 

- Χρώμα: μπλε, καφεκόκκινο, γκρίζο, πράσινο. 

- Τα τζαμιλίκια των παραθύρων θα πρέπει να υποδιαιρούνται με 2 του¬ 
λάχιστον καΐτια κατά την έννοια του ύψους." 

- Επιτρέπονται οι φεγγίτες. 

- Αποκλείονται τα συρόμενα εξωτερικά παραθυρόφυλλα. 

Β8) ΠΕΡΙΦΡΑΞΗ 

Τύπος: Χαμηλός μαντρότοιχος μέγίστου ύψους 1,50 μ. Το ύψος αυτό θα 
μπορεί να φθάσει μέχρι τα 2,00 μ. εφ’ όσον το στοιχείο αυτό συναντάται 
στον οικισμό και μετά από έγκριση της ΕΠΑΕ. 

Υλικό: Λιθοδομή που μπορεί να μείνει ανεπίχριστηλ. Όταν χρησιμοποεί- 
ται άλλο δομικό υλικό θα πρέπει να έχει ελάχιστο πλάτος 0,50 μ. και να κα¬ 
λύπτεται με επίχρισμα. 

Χρώμα: Λευκό (υδρόχρωμα). 

Β9) ΓΕΝΙΚΑ 

α) Δεν επιτρέπεται η τοποθέτηση λυομένων οικιακών, τροχόσπιτων, 
«τροχοβίλλων». 

β) Επιτρέπεται η τοποθέτηση απλών έγχρωμων επιγραφών (καταστή¬ 
ματα, Ξενοδοχεία" μέγίστου μήκους όχι μεγαλύτερου από το πλάτος του 
ανοίγματος που αντιστοιχεί και ύψους (0,70) μ. το μέγιστο. Ο φωτισμός γί¬ 
νεται με απλά διακριτικά φωτιστικά στοιχεία (δΡΟΤδ). 

- Αποκλείονται οι φωτισμοί τύπου «ΝΕΟΝ». 

γ) Αποκλείεται η τοποθέτηση τεντών σε οιουσδήποτε χώρους πλην των 
ισογείων χώρων, κέντρων αναψυχής, εστιατορίων, και τούτο μετά από την 
κρίση της ΕΠΑΕ (χρώμα - μορφή - υλικό). 

- Επιτρέπεται η κατασκευή οριζοντίων σκιαδίων από καλαμωτή ή 
λευκό καραβόπανο μόνο εντός των αυλών. 

δ) Αποκλείεται η τοποθέτηση λυομένων πρόχειρων κατασκευών επί κοι¬ 
νοχρήστων χώρων (λούνα παρκ ...) χωρίς την προηγούμενη έγκριση της 
ΕΠΑΕ. 

Β10) 

α) Πριν από οποιαδήποτε κατάτμηση οικοπέδων εντός των ορίων του οι¬ 
κισμού θα πρέπει να θεωρείται το σχετικό τοπογραφικό διάγραμμα από το 
Τμήμα Πολεοδομίας και Π.Ε. της Νομαρχίας, ώστε να εξασφαλίζεται η συ¬ 
νέχεια των υπαρχόντων κοινόχρηστων χώρων σύμφωνα με τα οριζόμενα 
στις διατάξεις της παρ. 1 του άρθρου 6 του από 24.4.85 Π.Δ/τος. 

β) Να εξασφαλίζεται οπωσδήποτε η συνέχεια των υφιστάμενων εγκεκρι¬ 
μένων δρόμων του οικισμού. 

γ) Απαγορεύονται οι γέφυρες προσπέλασης λόγω κλίσης του εδάφους. 

Κατά τα λοιπά ισχύουν τα οριζόμενα στο Π. Δ/γμα της 24.4.85 (ΦΕΚ 
181Δ/3.5.85). 

Η παρούσα απόφαση με το σχεδιάγραμμα οριοθέτησης του οικισμού που 
τη συνοδεύει να δημοσιευθεί στην Εφημερίδα της Κυβερνήσεως. 

Ερμούπολη, 27 Ιουλίου 1987 
Ο Νομάρχης 

ΓΙΩΡΓΟΣ ΗΛΙΑΚΟΠΟΥΛΟΣ 

